L’edetana Lucía Sáez Argudo compleix 100 anys
16 de novembre de 2018

Cent anys no es compleixen tots els dies, però hi ha algunes persones que aconsegueixen celebrar esta inusual efemèride. És el cas de l’edetana Lucía Sáez Argudo qui, recentment, ha celebrat el seu aniversari més especial, pel que ha rebut la felicitació de tots els seus familiars i amics.

Una de les felicitacions ha sigut la de l’alcalde de Llíria, Manolo Civera, qui no ha volgut faltar a la cita, amb la visita que ha realitzat hui al centre de majors on residix actualment. Durant la seua visita, l’alcalde ha conversat amb Lucía i li ha fet entrega d’un detall commemoratiu pels seus 100 anys, en nom de l’Ajuntament de Llíria i en representació de tot el veïnat de la localitat.

Durant la visita del primer edil, Lucía ha estat acompanyada pels seus companys i companyes de la residència i per part dels treballadors del centre, que han celebrat amb molta alegria l’aniversari de Lucía Sáez Argudo.